**DĖL LĖŠŲ SKYRIMO**

2022 m. gegužės 5 d. Nr. DĮV-367

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1. ir 5.2 papunkčiais ir atsižvelgdamas į uždarosios akcinės bendrovės „Migelis“ 2022 m. vasario 22 d. prašymą „Dėl krepšinio lankų“, Lietuvos šaulių sąjungos LDK Kęstučio šaulių 7-sios rinktinės vado 2022 m. balandžio 23 d. prašymą Nr. R4-07-25, Klaipėdos miesto lengvosios atletikos veteranų sporto klubo „Ąžuolas“ pirmininkės 2022 m. balandžio 21 d. Nr. 1-06 raštą „Dėl paramos skyrimo varžybų organizavimui“, Laukuvos seniūnijos seniūno 2022 m. balandžio 21 d. raštą Nr. D2 -78 (1.7) „Dėl lėšų skyrimo“, Viešosios įstaigos Šilalės rajono ligoninės direktoriaus 2022 m. balandžio 26 d. raštą Nr.SD „Dėl paramos“ ir Lietuvos automobilių klubo prezidento 2022 m. vasario 21 d. prašymą Nr. 22-13 „Dėl ralio „Aplink Lietuvą 2022“ Lietuvos Respublikos Prezidento taurei laimėti“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 5 300,0 Eur:

1.1. Uždarajai akcinei bendrovei „Migelis“ – 800,0 (padengti krepšinio lankų bei krepšinio lentų įsigijimo, savivaldybei priklausančiose Paršežerio stovyklavietės patalpose adresu: Ežero g. 20, Požerės k., Šilalės r., išlaidas);

1.2. Lietuvos šaulių sąjungos LDK Kęstučio šaulių 7-ajai rinktinei – 400,0 Eur (padengti šauliškos atributikos (marškinėliai, kepuraitės, skiriamieji ženklai, liemenės, LU uniformos ir kt.) įsigijimo išlaidų dalį);

1.3. Klaipėdos miesto lengvosios atletikos veteranų sporto klubui „Ąžuolas“ – 400,0 Eur (padengti Kvėdarnos Kazimiero Jauniaus gimnazijos stadione organizuojamų Lietuvos veteranų lengvosios atletikos varžybų išlaidų dalį);

1.4. Laukuvos seniūnijai – 1 500,0 Eur (padengti Šilalės kultūros centro Laukuvos kultūros namų vaikų folkloro ansamblio „Dūzginėlis“ apdovanojimo Lietuvos nacionalinio kultūros centro nominacijos „Aukso paukštė“ renginio, kuris vyko 2022 m. balandžio 29 d. išlaidas);

1.5. Viešajai įstaigai Šilalės rajono ligoninei – 200,0 Eur (prisidėti prie organizuojamos medikams ekskursijos, išlaidų dalį);

1.6. Lietuvos automobilių klubui – 2 000,0 Eur (prisidėti prie organizuojamo ralio „Aplink Lietuvą 2022“ Lietuvos Respublikos Prezidento taurei laimėti“, kurios planuojamos 2022 m. gegužės 27 d. Šilalės rajone, išlaidų dalį).

2. P a v e d u Šilalės rajono savivaldybės administracijos Centralizuotas buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Gedeminas Sungaila